Spiritul rascumparator de moarte ÎNTORS PRIVESC SPRE CINA MEA (din launtru) Cum fiecare celula îsi ia partea ei de hrana Cum alearga bunatatile, cum se împart la masa interioara merindele carate de slujitorii rosii Cum blidurile trec prin fata tuturor mesenilor pline cu carnea atîtatoare si pîinea datatoare de putere Creierul, din jiltu-i de fildes înalt, ca un rege îsi scoate cel dintîi halca mare si inima îsi toarna vin si ficatul îsi trage zaharul, iar rinichiul apuca sarea Iar colo în colt un madular slab si oropsit se întinde sa apuce si el o bucatica si ma doare flamînzeala lui Mîncati, beti la masa mea launtrica, pururi întinsa si luminata Umpleti-va de forta lumii ciocnita în cupe umplute de slujitorii rosii Dar nu uitati ca sîngele e numai un semn si aerul abia un simbol Toate merindele sunt aduse de afara de peste granitele mele, merinde departate din streinatate, ostile platite cu jaf si ucidere, cumparate cu moarte si mâncîndu-se în taina Tatal nostru care face din moarte viata, un chip trecator al eternitatii si durerea o forma a sfinteniei, pentru ca sufletul e pur si mintea înalta deasupra cumplitului ospat, sa porunceasca cu liniste îndepartarea necurateniilor [mss în posesia familiei] Tatal nostru TATAL NOSTRU este foarte putin o rugaciune Dintre toate, este aceea în care nu cerem, nu cersim aproape nimic Afara de pâinea noastra si aceasta numai pentru fiintare, restul este crez si descoperire, îndemn si marturisire Nu e individual Cine-l spune vorbeste în numele tuturor si marturiseste pentru toata omenirea În el domina obstescul si socialul care îsi cer împlinirea Chiar pâinea daca o ridicam la simbolul ei spiritual se preface din hrana în principiul existentei, pentru care din spaima de neant ne rugam sa nu fie retras TATAL CREATORUL începe prin cea mai mare si înfricosata taina a noastra, prin a se descoperi ca tata, iar noi faptura si copii ai Lui Orice ar fi El pe planul creatiei, al existentei, este Parinte Este de la început raspuns la toti ce-L socotesc un constructor, principiu abstract închis în sine si pentru sine, Inteligenta primordiala, numar unic care se multiplica, Arhitect sau Mag, scamator Nimic din toate astea, ci tata, persoana cu toata bunatatea, mila, îngaduinta si dragostea de parinte În Tatal nu [indescifrabil, probabil salasluiesc] toate divinele însusiri, cine i Le poate socoti, ci numai acele iradiate pentru zamislire, alese din absolutul divin si întoarse duh spre nefiinta în care s-a precipitat viata si moartea alt soi de viata Prin aceasta solicitudine El este Tata plin de toata grija si raspunderile gratiei dumnezeiesti si Duhului [ ] Aceste raze, raze - misterul Fiului - manunchi s-au strîns si mai laolalta si s-au personificat în Fiul, cel de la început în Tatal Dar El nu e limitat numai la aceasta fîsie de activitate cosmica, plasmuitoare si întretinatoare Plenitudinea Lui se limiteaza în acest chip doar pentru noi Numai asa îl putem oarecum ajunge si cunoaste ca tata, numai prin acestea se poate spune ca e imanent Toate celelalte infinite puteri si mariri nemasurate stralucesc de cealalta parte a existentei, creatie dincolo de Sine ca Dumnezeu Tata [indescifrabil] niciodata ascuns, etern El este totodata nonexistenta care ne înconjoara Cosmosul ca oceanul [cu] un biet atol - cosmos iesit tot din plasma Lui a toate facatoare Ce poate sti un prunc despre parintele sau, un împarat, cîrmuitorul celei mai mari împaratii? El plînge si cere sa-L aiba necontenit lînga dînsul, sa-l apere si sa-l îngrijeasca Cum sa stie ca munca Tatalui este în pîinea pe care o manînca, în laptele pe care îl bea, în vestmîntul care îl îmbraca, mîna Lui în lemnul si soba care-l încalzeste Grija Lui în patul si asternutul care-l adoarme, în peretii casei care-l ocrotesc, în mîna slugilor care-l slujesc Parintele absent, plecat dupa alte treburi si în împlinirea altor activitati, s-a lasat pre El copilului în tot ceea ce-l tine, îl viaza si creste si-l slujeste Tatal are o mie de chipuri în care sa-i aiba de stire si sa-l vegheze în orice clipa cu toata dragostea si puternica lui bunatate de Tata AL NOSTRU A DOUA mare revelatie pe care domneasca rugaciune tine sa ne-o descopere este ca Tatal nu e al meu sau al tau, este al nostru al tuturor Si dintr-o data se hotaraste fratia si solidaritatea, nu numai umana ci întreg cosmica De la început, axiomatic, oricine nu tine seama de toti ceilalti nu-i este fiu Numai toti la un loc, întrupati într-un bloc, sîntem fiul Cine-l cheama dezbinat numai pentru sine, raznit de ceilalti, îl cheama împotriva lor si nu e ascultat Rugaciunea ne învata astfel ca trebuie cînd ne rugam sa ne gîndim la toti, cînd cerem sa solicitam pentru altii, numai asa capatam si noi Tatal nu are preferinte si predilectii, toti sunt ai lui egali înaintea dragostei si bunatatii sale Harul Lui infinit nu se poate micsora, revarsa numai unuia Cît de mare, e tot prea mic pentru imensitatea, bunatatea lui Dumnezeu Fara sa stii, fara sa vrei, rugîndu-te pentru tine îl chemi asupra tuturor De ce sa nu faci asta cu buna-stiinta, de ce sa nu te cresti singur si sa te potentezi la multiplul omenirii si al creatiei întregi, macar în clipa rugaciunii Atunci poti cu adevarat deveni universal, om cosmic, reprezentant al fratiei întru Dumnezeu, asijderi Domnului Hristos, emanatie sublima a umanitatii îndreptîndu-si vîrful spre Tatal Al nostru este Tatal, rugaciunea catre El, oricine ar face-o cît de singur si mic, sa fie ca si cum ar fi a noastra, din partea noastra a tuturor pentru Tatal nostru Asta mai arata ce pacat de moarte este ura si pisma unuia asupra celorlalti copii ai Domnului Ce nelegiuire este sa te rogi pentru raul altuia, sa chemi urgia asupra fratelui tau Si multi îndraznesc sa faca asta în rugaciune, cu aceleasi buze si în aceleasi cugete cu care cer pentru ei binele si ajutorul Cel ce se roaga împotriva altuia se roaga împotriva lui SFINTEASCA-SE NUMELE TAU PRECUM ÎN CER ASA SI PRE PAMÎNT S-AR PAREA ciudata aceasta cerere a noastra, oricum de prisos, numele lui Dumnezeu e sfînt si fara noi Noi cerem numai îngaduinta sa-L sfintim si noi pre pamînt împreuna cu cei ce zi si noapte cînta în cer: "Sfînt, sfînt, sfînt " Dumnezeu nu are nume, ceea ce se întelege prin numele lui Dumnezeu (I H V E ) e totalitatea stiintei si cunostintei noastre despre El Mintea noastra îl cuprinde si îl sfinteste, adica I se închina si-L adora pe Dumnezeul cunoasterii în acest chip Numele Lui este întelepciune, Slujba sînt legile armoniei universale, artelor roditoare, principiile universului, destainuirile fizicei si hyperfizicei, Luminile ratiunii, Rigorile logicei, Splendorile adevarului, Puterile numerelor, Rînduielile cunoasterii, Însusirile sufletului, Tainele trupului, Bunatatea, Frumusetea, Ordinea, Desavîrsirea spre care tind toate si la care vor ajunge toate Pe unele ca acestea cerem si ne rugam sa ne dea puterea si capacitatea sa le sfintim, sa le adoram Acestea sînt razele dumnezeiesti ale caror lumini scriu si reveleaza numele Lui în creatie Numele lui Dumnezeu este starea Lui de creatie, Cuvîntul, si-L rugam sa nu încetam o clipa de a o sfinti si noi, ca sa participam si noi la sfintenia Lui CARELE ESTI ÎN CERURI A TREIA mare taina ce ni se descopera si ne mîntuieste de o straveche robie Dumnezeu este al tuturor si e liber, nu e robul nici unui om, nici unui neam, nici unui loc, nu e tintuit nici în Tir, nici în Sidon, nici la Roma, nici în Lassa, ori în Ierusalim El planeaza peste toata creatia si o înfasoara, asa cum planeaza Cerul Nu e un zeu pamîntean si pamîntesc Sa nu-L cautam ca idolatrii în lemn sau în piatra, în frumusete cioplita sau în templu zidit E dincolo de cele pieritoare ale existentei, într-un plan deasupra tuturor închipuirilor existentei, care cearca sa fie închipuit prin cuvîntul Ceruri Acest: "Carele esti în ceruri" - pune apocaliptic capat neîntelegerilor între religii Este cea dintîi împacare pe pamînt, înaintea tuturor judecatilor de apoi Pe Cel ce nu-L încap cerurile, oricît L-ar îmbucatati pamîntul, unii adorînd o particica, altii alta, El tot unic al tuturor ramîne, acolo în cerurile Veghetoare: Tata al nostru Ierusalim, Roma, Meca, biete fanale fumegatoare, înecate, topite, sterse de imensa Lui lumina varsata pe pamînt - A Tatalui nostru care e în ceruri VIE ÎMPARATIA TA ÎMPARATIA lui Dumnezeu neîntrerupta este fara de început Adevarul total peste timpuri, dincolo de hotarele vremii, acum ca si în viitorul tuturor veacurilor Daca ne rugam este ca lepadîndu-ne de împaratia noastra, a omului, sa ni se descopere si noua, sa vie si peste noi, adica sa ni se dea puterea si rabdarea sa cunoastem împaratia lui Dumnezeu, sa o primim si sa o rabdam: "Împaratia Mea nu e din lumea aceasta", disgratie pe care o cerem sa fie îndreptata, golul sa se astupe Lumea aceasta, noi, sa intram în Împaratia lui Dumnezeu sub ocîrmuirea Adevarului de la care ne-am abatut Noi avem un adevar lumesc, o optica pamînteana E mult mai greu, aproape cu neputinta sa mergem noi la Împarat, sa ne mîntuim numai cu slabele noastre mijloace E mult mai usor ca Împaratia sa vie la noi, în chipul adevarului etern care lumineaza si descopera toate Doamne, ajuta celui ce slujeste Adevarului Tau fara odihna, fara frica, din toate puterile si chiar dincolo de puteri, în duh, în cuget, carele se straduieste ca sa vie Împaratia Ta FACA-SE VOIA TA VOIA lui Dumnezeu este libertatea Prin si din aceasta mare, nestavilita voie a Lui ni se îngaduie abaterile, pacatul, uriciunea, adica voia noastra, libertatea noastra omeneasca Aici e marea, originara nemarginire a Creatorului care se oglindeste în noi; socotindu-ne liberi sîntem marginiti de voia noastra ca de o nemarginire mincinoasa Libertatea noastra e o tagada a libertatii, caci nu e libera, atîrnata pacatului Dar avem de la Dumnezeu libertatea sa fim neliberi Voia lui Dumnezeu sa ne liberam voia de toate slabiciunile, de toata amagirea, de falsa libertate, de egoismul tiranic, de orbirea care ne tarcuieste sufletul, de ura si pacat, ca voia noastra sa se deschida si sa se modeleze dupa voia Lui: "Caci nu e dupa voia Mea" Lepadînd libertatea noastra, a pacatului, invocam la parinteasca bunatate si cerem libertatea originara, neatîrnarea de lume si pacat care e voia lui Dumnezeu PRECUM ÎN CER ASA SI PRE PAMÎNT O ALTA taina dezvaluita spre mângâierea noastra Asa cum era odinioara, va fi si la sfîrsit, precum în cer asa si pre pamînt, poate fi analogic si acum în prezent Planurile sînt despartite prin prapastii de netrecut, dar totusi ce este sus se poate macar prin rasfrîngere oglindi jos Îndemnurile de sus, pildele sfintilor, Icoanele cerului se pot strevede si sluji de îndreptar noua celor cazuti Nu suntem deci parasiti cu desavârsire Pamântul nu e retezat de cer Cerul si pamîntul se pot macar asemana ca umbra cu cel ce o arunca, precum unul si celalalt, pîna se vor uni si plamadi într-o singura Împaratie si singura voie Rugaciunea deschide în noi alti ochi-îngeresti, ca sa vedem, sau macar sa visam si sa cercam sa facem si noi precum în cer asa si pre pamînt, adica Împaratia Ta si Voia Ta, adevarul divin si libertatea divina PÎINEA NOASTRA CEA SPRE FIINTARE DA-NE-O NOUA ASTAZI ACEEASI nestramutata, imperioasa expresie: a noastra si noua Suntem una pâna si în sau mai ales, în pâinea care ni se da, nu spre altceva, ci pentru existenta Nu putem, nu avem dreptul sa lipsim pe nimeni de pâine, simbolul existentei, ca sa o luam numai noi, de pâinea, de viata pe care o cerem în numele tuturor Umanitatea e un singur corp si trebuie hranita toata Pâinea ca si viata nu e a unuia, nu are stapân, caci e un principiu de existenta, e spre fiinta Nu se poate strânge si capitaliza, caci ea e numai clipa de azi, mâine nu mai suntem pâinea, clipa, sustinatoarea existentei a pierit De aceea le cerem din nou deslusit, staruitor în fiecare zi, caci ele tin numai de Tatal, prin Fiul: "Deschide-vei mâna Ta (palma), Luati, mâncati" Prin pâine cerem cuminecarea cu Parintele existentei, împartasirea cu Datatorul de viata eterna de care avem nevoie si în fiecare zi si astazi Asa Cerem pâinea cea spre fiinta, adica pâinea cea adevarata, care sa hraneasca toata fiinta nu numai cea trupeasca Pîinea sa fie purtatoare de spirit, sa aiba duhul fiintator Zadarnic ne îmbuibam de pâinea pe care ne-o da numai pamântul, daca în ea nu descoperim, nu vrem sa includem cunoasterea lui Dumnezeu care ne-o da dragostea de aproape si viata pe care trebuie sa o respectam, în numele carora o cerem Si NE IARTA NOUA GRESELILE NOASTRE PRECUM IERTAM SI NOI GRESITILOR NOSTRI UNA DIN cele mai frumoase taine între dumnezeire s i omenire Acelasi paralelism, aceeasi analogie mângâietoare alatura cer si pamânt Dar acest precum întoarce fraza si aduce în capat pe iertam si noi gresitilor nostri Precum iertam si noi, asa iarta si Tu noua, ni se îngaduie sa fim asemeni Tatalui si sa imitam bunatatea lui, marinimia lui si sa iertam noi întâi - dupa aceea si cu aceasta conditie a faptei noastre urmeaza gestul iertarii divine, precum iertam, iarta-ne Initiativa sa porneasca de la noi, de jos, ca sa stârneasca reactia de sus Aruncam în platanul pamântesc de balanta iertarea acelor ce ne-au gresit, cellalt, ceresc, se coboara plin de toata greutatea rasplatei, iertarea noastra Iarta si ti se va ierta E aproape divina aceasta îngaduinta, care ni se da ca o adevarata putere, noua, tuturor pacatosilor Savârsind un exemplu dumnezeiesc, al iertarii, ne straduim spre perfectie si ne spalam de pacat, apropiindu-ne oricât de departe prin iertarea care e aceeasi, de Tatal care e perfect si ne iarta imperfectiile a caror vina numai noi o purtam SI NU NE DUCE PRE NOI ÎN ISPITA CI NE MÂNTUIESTE DE CEL RAU AICI farâma mea de presupusa întelegere se întuneca Încerc sa schimb pe "duce" în "lasa" Si nu ne lasa în ispita Dar cine este cel rau ? Afara de noi însine De lumea pe care a creat-o Dumnezeu, iar noi am schimbat-o, am înrait-o? Cel rau nu poate fi decât tagaduirea puterilor dumnezeiesti care ne-au si ne sustin necontenit, în ciuda neglijentelor, împotrivirilor, abaterilor noastre De unde izvorasc ele? Ispita lor? De la Diavolul socotit entitate aparte? Dar daca n-ar fi cel rau o existenta aparte, ar disparea ispita? E necesar diavolul în economia lumii create? Caci daca e, nu mai este posibila - îngaduita - prezenta Lui Diavolul este o amagire, o ispita, de care cerem sa fim mântuiti Viata însasi asa cum ne-o facem noi este o schimonosire a vietii dumnezeiesti Pe diavol îl cream noi, nu l-a zamislit Tatal E o spiritualizare neagra a materialitatii spiritului din noi E pacatul, tot pacatul cu tot cortegiul lui de crime, adorat Diavolul este ispita omeneasca si ispita e diavolul Cine ne poate mântui de noi însine, de cursele pe care ni le întindem singuri, decât Tatal puternic si rabdator Iata, Frumusetea omeneste poate deveni prilej de ispita si inducatoare în pacat Bunatatea ajunge slabiciune îngaduitoare de crime Taria se face tiranie lacoma de putere Libertatea, desmat si destramare Iubirea, capcana egoista care ne sugruma Diavolul este alcatuit deodata din toate acestea si alte milioane bucatele spurcate din noi Un monstru înmiit care sta sa înghita omenirea, zamislit de fiecare si de toti la un loc De aceea ne rugam în numele tuturor, pentru izbavirea de cel viclean Viclenia e prin excelenta omeneasca O deviere, o schimonosire a întelepciunii, pusa în serviciul amagirilor Vulpea nu e vicleana E fireasca E aceeasi tot timpul si în toate împrejurarile vietii ei Omul numai se preface, te amageste ca te iubeste si în aceeasi clipa te vinde, te îmbratiseaza si-ti înfige cutitul, te saruta si cu sarutarea lui te arata calaului Diavolul este nu lipsa lui Dumnezeu, El neputînd lipsi de undeva din lume - ci lipsirea noastra, lipsirea lumii de El Omul cazut este cel viclean El este ochiul care trebuie scos "Scoate-ma, Doamne, de la omul viclean", striga psalmistul Si ne mânuieste pre noi de cel viclean, zice rugaciunea, nu ne lasa în ispita amagitorului, scoate-ne din lumea veacului orgolios, fatarnic si protivnic Tie - si ne ridica în lumina sfinteniei Tale, eterna *** Am însailat dupa-amiaza o meditatie profana despre Tatal nostru, care ma urmarea de mult Am cercat sa-mi limpezesc, tot rational, gândurile despre Tatal, pe care-l deosebesc fara sa-l desbin de Fiul: partea creatoare din Parinte, Fata întoarsa spre Cosmul cu toate virtutile zamislitoare Am agonisit, scriind, alinare si ragaz de împacare cu mine si cu vremurile Cea mai slaba interpretare este a ispitei si a diavolului, vesnica piedica si piatra de scandal pentru mine N-am consultat nimic, desi mi s-a spus de o tâlcuire a lui Maxim Marturisitorul Totul însa abunda desigur în locuri comune, amintiri si comentarii auzite tot timpul Desi l-am alcatuit pentru mine, simt nevoie sa-l fac cunoscut si altora Orgoliu de scriitor? Ispita satanica? Cred ca misuna de greseli si erezii fara îndreptare, mai ales ca vorba nu traduce gândurile la fel Pentru unii vorba are adîncimi care duc dincolo, peste metafizica, pe când eu nu m-am avântat deloc în mistica, am ramas pe tarâmul mireanului de rând Înainte de prînz a fost la mine (I D ) Stefanescu, a stat aproape doua ceasuri - în care a vorbit numai el, pe mine ma supara un început de laringita Mi-a vorbit de moartea batrînei doamne Grecescu si mi-a povestit de câtiva batrâni, impresionanti ca vigoare fizica si intelectuala, pe care îi cunoscuse: Fleischen, Messmer, Ch Diehl Mi-a evocat apoi calatoriile lui în Italia - Umbria, Florenta, Assisi Are o memorie remarcabila si stie sa povesteasca frumos o multime de lucruri si fapte A cunoscut oameni de seama si a întîlnit tot soiul de celebritati pe unde a colindat Interesante amanunte despre audientele la Papa Are o sanatate, o putere de activitate pentru vîrsta lui (60 ?), pe care nu o spune niciodata, uimitoare, îmi place totdeauna sa-l aud conversînd - mult mai slab vorbitor ca profesor M-am sculat ragusit de-a binelea Totusi am primit invitatia lui Liviu [Nasta] pentru dejun Am întâlnit acolo pe Tudorel [Teodorescu Braniste] Boala lui merge înainte, dar nu ma pot amesteca Bob mi s-a plâns iar de sanatatea lui E pacat ca si-o strica ducând o viata imposibila Am trecut pe la [Traian] Mihail, sa-i dau un argument în privinta mobilei lui Cuza: mai mult un sofism de advocat La ora 5 am fost acasa - si am citit pâna seara târziu - nu-mi vine sa ma apuc de un lucru mai serios Am gândit mult la un roman M-a furat apoi India lui Mircea [Eliade], si iar s-au desteptat în mine vechile râvne de solitudine si asceza Mi-e dor de Gange si Himalaia [mss în posesia familiei] 